Βουνιατάδες Κέρκυρας

Οι Βουνιατάδες είναι οικισμός στην νότια Κέρκυρα και τον ομώνυμο δήμο.

 Γεωγραφικά στοιχεία 
Οι Βουνιατάδες βρίσκονται σε υψόμετρο 80 μέτρα ενώ απέχουν περίπου 18 χλμ. νότια από την πόλη της Κέρκυρας και 28 χλμ. βορειοδυτικά από την Λευκίμμη (έδρα του δήμου). Περιμετρικά τους βρίσκονται τα χωριά: νότια ο Άγιος Ματθαίος, δυτικά η Άνω Παυλιάνα και Κάτω Παυλιάνα, βορειοδυτικά ο Κάτω Γαρούνας, βόρεια ο Άνω Γαρούνας ενώ ανατολικά ο Σταυρός και η Στρογγυλή. Οι  πλησιέστερες παραλίες είναι: Ο Παραμώνας ή Σκάλα που βρίσκεται στη δυτικές ακτές του νησιού μεταξύ Αγίου Ματθαίου και Άνω Παυλιάνας. Στην ίδια ακτογραμμή βρίσκεται η παραλία του Αγίου Γορδίου στον Κάτω Γαρούνα.

Στο ψηλότερο σημείο λόφου του χωριού Βουνιατάδων δεσπόζει ο Ιερός Ναός του Αγίου Ιωάννου του Προδρόμου, το Γενέσιον (Γενέθλιο) του Προδρόμου, που χρονολογείται από τον 17ο αιώνα, σημείο αναφοράς για τους κατοίκους του χωριού αλλά και για αυτούς που απουσιάζουν από το χωριό και διαμένουν σε άλλα μέρη, στη Αθήνα, στη Θεσσαλονίκη, στην Πάτρα, στη Ρόδο και στο εξωτερικό. Η Εορτή του Αγίου Ιωάννου είναι στις 24 Ιουνίου, το πρωί τελείται η Θεία  Λειτουργία και το βράδυ ακολουθεί πανηγύρι με παραδοσιακό γλέντι, ορχήστρα και χορούς που συμμετέχουν εκτός των κατοίκων και άλλοι κερκυραίοι από τα κοντινά χωριά. Τα τελευταία χρόνια το πανηγύρι πραγματοποιείται σε χώρο κοντά στο Ιερό Ναό.

Σημαντικός από ιστορική και θρησκευτική άποψη είναι ο Ιερός Ναός της Υπεραγίας Θεοτόκου της Οδηγήτριας στην περιοχή Καλαμιώτισσα, είναι κτισμένος πριν από αιώνες και εορτάζει στις 23 Αυγούστου. Επίσης τη δεύτερη ημέρα μετά το Πάσχα (τη Νια Δευτέρα), γίνεται λιτανεία της Ιερής Εικόνας και του Φλάμπουρου από τις Βουνιαγάδες στην Καλαμιώτισσα και τελείται Θεία Λειτουργία.

Το βράδυ του Πάσχα τελείται ένα έθιμο στο χωριό που έλκει τις ρίζες του στους προηγούμενους αιώνες, κατά το οποίο διεξάγεται μεταξύ των κατοίκων, ένας πλειοδοτικός διαγωνισμός  για την Εικόνα της Παναγίας και για το Φλάμπουρο. Δηλαδή αποτελεί μεγάλη τιμή για τον Βουνιαταδίτη  να μεταφέρει στους ώμους του την Εικόνα της Παναγίας ή το Φλάμπουρο, να υπογραμμίσουμε ότι τα χρήματα παραδίδονται στη εκκλησιαστική Επιτροπή για κάλυψη  αναγκών του Ιερού  Ναού.

Στον δρόμο που οδηγεί στον Άγιο Ματθαίο βρίσκεται ο Ιερός Ναός της Αγίας Παρασκευής, που κατά παράδοση ανήκει στην οικογένεια Πάγκαλη από την Κάτω Παυλιάνα. Εορτάζει στις 26 Ιουλίου με προσφορά άρτων και σπερνών (κόλλυβα).

 Διοικητικά στοιχεία 
Οι Βουτανιάδες αναφέρονται, μετά την Ένωση των Επτανήσων με την Ελλάδα, το 1866 να ορίζονται έδρα (μέχρι το 1869) του τότε δήμου Μελιτειέων και το 1912 να ορίζονται έδρα της ομώνυμης νεοϊδρυθείσας κοινότητας. Σύμφωνα με την απογραφή του 2011, έχει 207 κατοίκους.

 Πληθυσμός 

+ Πίνακας πληθυσμού199120012011 239 322 207

 Εξωτερικοί σύνδεσμοι 

 Βουνιατάδες Κέρκυρας-Εορτασμός Αγ.Ιωάννη Λαμπατιάρη στο https://www.youtube.com/.

 Παραπομπές 

Απογραφές πληθυσμού 1991, 2001, 2011 σύμφωνα με την κωδικοποίηση της Απογραφής 2011, Ελληνική Στατιστική Αρχή.

Κατηγορία:Δήμος Κέρκυρας
Κατηγορία:Χωριά της περιφερειακής ενότητας Κέρκυρας
Κατηγορία:Δήμος Νότιας Κέρκυρας